ناصیر هیدایت اوغلو
شاعیر ناصیرهیدایت اوغلونون یارادیجی عالمینه بیر باخیش
آنالار آلقیشینان
اوتلارو ارنلر یوردو ساییلان آذاربایجانیمیزین هربیر بیجاقینا ال اوزاداندا اووج دولوسو آلتون خیرداسیلا دولو گئری یه چكمك اولور. بو ضییالیلاریئتیرن تورپاقیمیز لاپ او تاریخین قارانلیق دارما دولاشیق كوچه لرینده ایشیق دیركلرینین سایی من دئییردیم آییری خالقلارا نیسبت گوزه دئیردی.بیر باشدان سایاندا خالقیمیزین یادداشینداقیزیل حرفلری آدلاری قالان دوشونجه ده . دده قورقودو. دویوشده .قوچاقلیقدا بابكی.باغیشلاماقدا آلپ ارسلانی .چنلی بئلده كوراوغلوسو .قوچاقلیقدا قاچاق نبی سی .سئلده ساراسی .سوزده نسیمی سی فضولی سی.عئلیمیده ذكاده حسن روشدییه سی . داوامدا دوزومده صفرخانی.اینانجی دا علامه جعفری سی . سازدا عدالتی .چنگیزی وار.یادیمدادیر اوستادیمیزین بیزه تاپیشیریقلارینین ایچینده بئله بیر سوز واریدی. اودابو كی وطن آنلامی و كولتورو هر بیر وطنداشدان باشلانیر. یعنی اینسان منسوب خالقینا و توپراقینا ماراقی هر ندن آرتیق اولمالیدیر. هر بیر وطنداش او كولتورون مدنییتین دونیانین هر بیجاقیندا یاشاماقینا باخمایاراق قورولمالیدیر.هر كیمسه نه باجاریرسااوز بورجونومنسوب اولدوقوقو خالقینا اوده مه لیدیر بیری عئلم ساحه سینده . بیری دوكتوروك. فیزیلوق ساحه سینده بیری اینشاعات معدن چیلیق ایشینده . نه بیلیم بیریده دیلچیلیق عایله ایچره اوز وارلیقین قورماقینان .وبیریده ساز سوز واینجه خزینه سینده چالیشیرسااونو اورگینن یاشادیب قورومالیدیر.ایندی بو آندا گلین گورك اینجه صنت وورقونو اوره گی سوزلواوستاد شاعیریمیز ناصیر هیدایت اوغلو اوز پایینا دوشدوگو وطن داش لیق مسئولییتی نئجه داشییب وگونده مه گتیریب .یوخاریدا آدین صادالیدیقیم درین باخیشلی بو شاعیریمیز 1351 بیرینجی گونش ایلینده آذاربایجانیمیزین ضییالیلاریئتیرن بولگه سی ساییلان چهار اویماق ماحالی نین هِئشتری شهری نین اهل حق اوجاقی دئدیگیمیزخیرداكدده ایشیقلی دونیایا گوز آچیب . بیر آز ماز(ایبتدایی)صینیف درسلری فارسلار دئمیشكن راهنمایی قدر اوخوموش . وطن كئشیگینده اولانلار كیمین شرف له خالقینا خیدمت دئییه عسكرلیك واقتلارینی گئچیردیب قوتاراننان سونرا 25بئش یاشیندا ائوله نیب عایله قورموشدو .ناصیر هیدایت اوغلو عومرونون گنج چاغلاریندان تئهرانا كوچوب. ایندی سه تهئرانین ولی عصر شهرجیگینده اوز حورمتلی عایله سینه گونده لیك ماییش تاپماقا شرف له چالیشیر. امما اوزو دئمیشكن هیچ زامان یازیب یاراتماقدان اوزاقلاشماییر . داها دوغروسو من شاعیر هیدایت اوغلونون شعیرلرین اوخویاندا ائله بیلیردیم كی بو شاعیر نئچه اون ایللردیركی درنكلری دولاناراق اوستادلیقلا اینجه صنتین قاتینا گیریب .امما بونو دئمه لییم كی بو شاعیر1380اینجی ایللرینده شعیریازماقا باشلاییب ایندیده یازیب یاراتماقدادیر.شاعیر ناصیر هیدایت اوغلو اوتای بو تای تانینمیش آدلیم شاعیرلریندن بارلاناراق بهمن وطن اوغلو .شوجاعت و اوستاد شهریاركیمین اوضمانلاریمیزین آدلارینی دونه دونه شعیرلریندن آپاریب .ایندی سه اوستادشهریارین(دولتی لییه ایت گله قویروق بیلار)شعیریندن الهام آلاراق بیرشعیرینده بئله یازیر
باش گلیر
بار اللاها گوزلریمه یاش گلیر
شَر گوتوروب اوسدموزه داش گلیر
خالقی دینیب دیندیریریك یوموشاق
اولار بیزه بوینوز گلیر باش گلیر
شاعیرین یوم یوموشاق شعیرلرین گوزدن گئچیردنده ایسترایسده مزصولح باریشیق اینسان سئورلیگیك دوشونجه سی داها منده گوجله نیردی .بو شعیری دیله یین لوطفا
یئخیلیب
گَئجه سَر كوچه ده گوردوم بیر گوزل قیز یئخیلیب
دئدیم ال دَئیسَم اونا خالق بَزَرسوز یئخیلیب
توكولوب تئللری اوزده ائله بیل كی شَوَه دیر
دورا بیلمیر آیاقا ناز بالا عاجیز یئخیلیب
گاهدان اولور شاعیرین عالمینده یاشایان یوكسك فیكیرلریازی پوزییا سیغماییر. حاق نفسیلی شاعیریمیزناصیر هیدایت اوغلواوز یاشادیقی عیرفان لا باغلی عالمی نی بئله قلمه آلیر
یار هانی بس
دّر دوشونجكلر نِئج اولدی یاربیم یار هانی بس
خانقاهلار جَم اولموش عالی حوضضار هانی بس
جسیمینی كامیل بورونموش حوجبیله بئل باغلاما
صوبحه تك راز ونیاز شب زینده دار لار هانی بس
حاق خراباتیندا اولموش مست و عاقیل كیم دیسه
ظاهیری مست و خراب باطینده هوشیار هانی بس
اوستاد شاعیریمیز هیدایت اوغلوندا عرفان باخیشلاری داها گوجلوگئدیر یوكوم آدیندا شعیریندن نئچه بند دینله یین لوطفا
یوكوم
هیچ اوزومده بیلنمیرَم نَه غوغادی دوشموشَم
حاق چاغیریب هو آردیجا یَئددی دردَن گَئچمیشَم
حالقا ویرمیش جَمع ایچینده اَل سویونو ایچمیشَم
دادی گِئتمز داماقیمنان گور نَه لذذتدَیر یوكوم
شاعیرین شعیرینین خیردالیقلارینا گیرنلر حیرتله بارماقلارین دیشله ییب اولدوقجا درین فیكیره گئتمه لیدیلر بیر سیراما تجنیسین دینله یین لوطفا
كالانی تاپار
كَذذاب كاتدا اولسا كَندی كورلایار
گلین كار كورپه سی كالانی تاپار
كولدَن كول تورَه یَر كول كولا كوكدور
كوتوگو كوتدولَر كالانی تاپار
شاعیرلر منسوب اولدوقو خالقین ترجمه حالین یازیرسا ائلی نین سئوین جیله سئوینیب باشینا گلن اولایلاریلا آغلامادیرلار هئله گورك شاعیر ناصیراهر ورزیقان زیلزیله شعیرینده داش كسسك آلتدا قالان كورپه بالالاری اوز آنلارینین دیلینجه نِئجه اوخشاییر
زیلزیله
یاسلاندی قوپوز سالدی كوكون دیلقمین اوسده
چالدیقجا دوروب باخدی هامی زیلزیله یئخدی
آذر ائلی نین وای خبری(ناصیر)ه چاتدی
سئل گلدی گوزونده آدامی زیلزیله یئخدی
یوخاریدی یازدیقیم كیمین وطن آدی ان موققدس سوز اولاراق الی دستمازلی شاعیر ناصیرین اوز دوغما یوردونا حسرتله یازدیقی سیرالاریلا سیزینله حالاشیب سوزومه سون قویماق ایستییرم گلن پایلاشان قدر هله لیك
حورمتله .ائلچی بئ
18/7/1394
انزلی لیمانی
دوغما كندیم
غریب اولكه توپراق اوزگه یاد دییار
كیم ائشیدیر چَكسَم حاشا خیردا كند
عومور حیاتیمی بیر یاد ویلایت
ویردی داشا چیخدی باشا خیردا كند
او گوندن كی دوغما دییاریم آتدی
نه یایی دیرچلتدی نه یاز یاریتدی
وئرن اللر بیلاقلارین قوروتدو
درد گلنده قوشا گلیر خیردا كند
سینه م اوسده گول یِئرینه خار سَریب
عومور آغاجیمین بارینی دَریب
حاصیل غریب .اوكوز غریب .دَن غریب
قادام بئله یاشایشا خیردا كند
كیپریگین اوخ ائدیب كوكسومه تاخدی
آیریلیق حسرتی جانیمی یاخدی
شاعیر دوغوب یاد قاپی یا بیراخدی
ائتدی اوزاقدان تاماشا خیردا كند
طبیب ناشی درمان قولای درد آغیر
گوزوم بولوتلارین اَمجَگین ساغیر
آی فلك تاپمادین (ناصیر)دَن فاقیر
ندن سالدین منی قیشا خیردا كند
*خیردا كند—چهار اویماق ماحالی نین هِئشتری بولگه سیندن اولان شاعیرین دوغولدوقو كندین آدیدیر
in the same niche. Your blog provided us valuable information to work on. You have done a
marvellous job!
.
.
.
لاین بلاگ اولین سیستم وبلاگ دهی رایگان و سازگار با الگوریتم جدید گوگل می باشد
تمام وبلاگ های ایجاد شده در لاین بلاگ در خطوط اول گوگل هستند
شما هم یک وبلاگ پربازدید داشته باشید
با ساخت وبلاگ در لاین بلاگ مطالب شما در صفحات اول گوگل خواهد بود
فقط یک بار امتحان کنید
ما وبلاگ شما را رایگان سئو می کنیم
http://lineblog.ir/
قبل از اینکه تبدیل بشن به چیز هایی که داشتید!
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab azb_Arab pes_Arab azb_Arab pes_Arab azb_Arab ace_Arab azb_Arab azb_Arab azb_Arab pes_Arab azb_Arab uig_Arab azb_Arab ckb_Arab ace_Arab bjn_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk pes_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab eng_Latn ayr_Latn unk unk unk prs_Arab pes_Arab pes_Arab pes_Arab prs_Arab pes_Arab ltg_Latn pes_Arab